Aukso luitas

Aukso luitas – pagal standartus pagamintas, pažymėtas ir registruotas tam tikro dydžio bet kokios formos gryno aukso gabalas. Dideli luitai gaminami, supilant išlydytą auksą į liejimo formas, mažesni – iškalant iš aukso lakštų. Standartiniai aukso luitai, naudojami valstybių centrinių bankų aukso atsargoms, yra 400 Trojos uncijų (12,4 kg) dydžio; investicijoms ir prekybai daugiausiai naudojami kilograminiai (1000 g, 32,15 Trojos uncijų) ir 100 Trojos uncijų (3,1 kg) luitai.Ronan Manly, COMEX and ICE New York Gold Vault Reports both Overstate Eligible gold Inventories, BullionStar, 2016 m. gruodžio 23 d. Nuoroda tikrinta 2020-06-10. Dauguma kilograminių luitų – plokšti; tarp Europos investuotojų populiaresni plytos formos luitai.What is a gold bar, Goldprice, 2006 m. birželio 21 d. Archyvuota 2010-06-19. Nuoroda tikrinta 2020-06-10. Azijos rinkose populiaresni graminių, ne uncijinių matmenų luitai: 10, 100 ir 1000 g dydžio. Mažesnius aukso luitus (1, 2,5, 5, 10 ir 20 g) perka ir paprasti gyventojai nedidelėms investicijoms ar dovanoms.Rūta Stankevičiūtė, Geriausia dovana – aukso luitas?, Kauno diena, 2010 m. lapkričio 15 d. Nuoroda tikrinta 2020-06-10.

Lieti luitai pagaminami greičiau, todėl yra pigesni. Be to, lieti luitai dėl nelygaus paviršiaus šiek tiek skiriasi vienas nuo kito. Kalti luitai išpjaustomi iš aukso lakštų ir turi lygų, vienodą paviršių. Apsaugai nuo klastojimo ar vagystės aukso luituose įspaudžiami serijiniai numeriai arba luitams išrašomi autentiškumo sertifikatai. Pagal naujausias tendencijas serijiniai numeriai žymimi net ir ant mažiausių luitų, o luitai parduodami kartu su to paties numerio sertifikatais. Aukso grynumas luituose negali būti mažesnis už 99,5 %.

Pagrindiniai aukso luitų gamintojai – „Baird & Co“, „Royal Mint“ (Jungtinė Karalystė), „Emirates Gold“ (Jungtiniai Arabų Emyratai), „Heraeus“ (Vokietija), „Metalor“, „PAMP“, „Valcambi“ (Šveicarija), „Perth Mint“ (Australija), „Royal Canadian Mint“ (Kanada) ir „Umicore“ (Belgija).

Pasaulio didžiausias aukso luitas yra 250 kg svorio, 455 × 225 mm  dydžio prie pagrindo, 170 mm aukščio, siaurėjantis į viršų 5º kampu. Pagamintas „Mitsubishi“ bendrovės padalinio „Mitsubishi Materials Corporation“. Nuo 2005 m. laikomas Toi aukso muziejuje Japonijoje. Pagal aukso kainą 2020 m. birželio 9 d.Gold Prices, Goldhub, 2020 m. birželio 10 g. Nuoroda tikrinta 2020-06-10. luito apytikrė vertė – 13,77 mln. JAV dolerių, neskaitant pridėtinės vertės dėl pasaulio didžiausio aukso luito statuso.

 Šaltiniai 

Kategorija:Auksas
Kategorija:Investavimas